《偕吴长涛先生游西岩步月次韵二首 其一》
明代·郭辅畿

棋声如玉响芳筵，移月携风竹径前。藤线绣墙成翠带，苔痕点石见青钱。

醉狂喜吸方诸水，步倦思眠古洞烟。枝上春光真似客，梅花开透又今年。

作者简介：郭辅畿（一六一六 — 一六四八），原名京芳，字咨曙。大埔人。明思宗崇祯十五年（一六四二）举人。有《洗砚堂文集》、《秋驾草》、《楚音集》、《菱青集》、《金樯集》、《闺怨诗百首》、《饮兰纪呓》等。民国《新修大埔县志》卷一九有传。